BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 122971 20 I 

Bijeljina, 04.10.2021. godine

Osnovni sud u Bijeljini, sudija Osman Mujkić u izvršnom postupku tražioca izvršenja Perić Miodraga iz Bijeljine ul.Račanska br.104 protiv izvršenika Pantić Milke iz Triješnice Bijeljina i Minić Angeline iz Velerača ,Gornji Milanovac R.Srbija , radi civilne diobe nekretnina, v.sp. 21.910,00 KM, po osnovu izvršne isprave, donio je dana 04.10.2021. godine, sljedeći:

Z A K LJ U ČAK
o drugoj prodaji nepokretnosti 

1. Određuje se prodaja usmenim javnim nadmetanjem nekretnina, kako slijedi:

· Nekretnina označenih kao k.p.br. 761/2 stambeni objekat i k.p. br. 761/2 dvorište,upisanih u l.n.br. 317/4 k.o. Dazdarevo koje su u suvlasništvu tražioca izvršenja i izvršenika, a obzirom da prvo ročište za prodaju nije uspjelo jer nije bilo ponuda za kupovinu predmetnih nekretnina niti su stranke pristupile na zakazano ročište.
2.    Ročište za javnu prodaju nepokretnosti iz tačke 1. ovog zaključka održaće se dana  09.11.2021. godine u  11,30 sati, u zgradi Suda, soba broj 32, na koje se pozivaju tražilac izvršenja, izvršenici i zainteresirana lica kao kupci.

3.    Vrijednost nepokretnosti po osnovu nalaza stalnog sudskog vještaka građevinsko-arhitektonske struke Izić Mirsada, utvrđuje se u  iznosu od 18.740,00 KM.

4.   Zainteresovana lica za kupovinu nepokretnosti iz tačke 1. mogu razgledati nepokretnost svakog radnog dana, počev od 06.10.2021. godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5.   Na drugom ročištu za prodaju usmenim javnim nadmetanjem nepokretnost se ne može prodati ispod 1/3 utvrđene vrijednosti iz tačke 3.

6.   Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili na  na račun posebnih namjena – Depozitni račun osnovnih sudova: žiro račun broj 562-099-8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001 sa pozivom na broj predmeta 1229712020. Ponuđačima čija ponuda nije prihvaćena, osim za tri najbolja ponuđača, vratiće se osiguranje odmah nakon zaključenja javnog nadmetanja. Ročište za javno nadmetanje održaće se i kad prisustvuje samo jedan ponuđač.

7.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodata drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na naredne ponuđače s tim da nepokretnost ne može biti prodata za manje od jedne trećine vrijednosti utvrđene zaključkom o prodaji. 

8.    Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

9.    Troškovi poreza i takse u vezi s prodajom nepokretnosti plaća kupac.

10. Ovaj zaključak objaviće se na oglasnoj tabli Suda i na WEB stranici, a stranka može, o svom trošku, zaključak objaviti i u sredstvima javnog informiranja.




                                                                                                                 Sudija











     Osman Mujkić

Pouka o pravnom lijeku:

Protiv ovog zaključka nije dozvoljen pravni lijek.

